jkorsvik/nowiki_second_scrape_merged huggingface dataset:
Ung Pike Forsvunnet

Ung Pike Forsvunnet (etablert 1981 i Oslo, nedlagt 1986, gjenoppstått 2010) var fra starten av en norsk rockegruppe, bestående av  initiativtakerne Anne Danielsen, vokal, og Ole Hedemann, tangenter, samt Beranek, vokal og gitar, Sven Kalmar, trommer, Øivind Nordal 
bass og Tellef Øgrim, gitar. Hedemanns lyrikk ga dem seier i Ungdommens radioavis'
rockemønstring og platedebut (1982). Uten Beranek og Kalmar, men med tillegg av 
Bjørn Juliusson og sangerne Nina Askeland, Lynni Treekrem og Ingeborg Magerøy
kom ny plate (1985) før nedleggelsen (1986). I 2012 ga de ut en singelen «Kraften i oss to», i 2013 kom «Skatten i skrinet» og i 2015 «Ung Pike Forsvant» – sistnevnte et resultat av et samarbeid med miljøet som produserer Varg Veums julehefter, blant annet Gunnar Staalesen. Samtidig startet de opp på konsertscenene igjen, nå med Nils Harkestad på trommer, en blåserrekke bestående av Dag Einar Eilertsen, Morten Brenne og Rune Nicolaysen, og korerne Berit Lohne og Anne H. Hoseth.


== Utgivelser ==
Ung pike forsvunnet (Snowflake Records, 1982). LP
Uppercut (It is Records, 1985). LP
Kraften i oss to (Curling Legs, 2012).  Single.
Skatten i Skrinet (Curling Legs, 2013). Single.
Ung Pike Forsvant (Curling Legs/PopDivision, 2015). Single, også vinyl.


== Referanser ==
Bevil Rudd

Bevil Gordon D'Urban Rudd (født 5. oktober 1894 i Kimberley, død 2. februar 1948) var en sørafrikansk friidrettsutøver.
Han hadde sin beste sesong i 1920. Under OL 1920 i Antwerpen vant han gull på 400 meter, foran briten Guy Butler og svenske Nils Engdahl, i tillegg til bronsemedalje på 800 meter. Han avsluttet med sølvmedalje på 4 x 400 m stafett.
I 1920 ble han også britisk mester på 440 og 880 yards og ble valgt til årets fremste friidrettsutøver. I 1921 satte han ny verdensrekord på 440 yards.


== OL-medaljer ==
1920  Antwerpen -  Gull i friidrett, 400 meter  Sør-Afrika
1920  Antwerpen -  Sølv i friidrett, 4 x 400 meter stafett  Sør-Afrika
1920  Antwerpen -  Bronse i friidrett, 800 meter  Sør-Afrika


== Eksterne lenker ==
(en) Bevil Rudd – Olympics.com 
(en) Bevil Rudd – Olympic.org 
(en) Bevil Rudd – Olympedia 
(en) Bevil Rudd – Sports-Reference (OL-resultater – arkivert) 
(en) Bevil Rudd – Track and Field Statistics
Bankebroa

Bankebroa er ei vippebro på fylkesvei 202 øst for Sånum i Lindesnes. Broa ble bygget i 1962. Den går over Skogsfjorden hvor fjorden er kun 15 meter bred.


== Se også ==
Liste over broer i Norge
Liste over broer i Norge etter lengde


== Referanser ==
Skiinfo

Skiinfo.no er et norsk selskap etablert 1995 som driver nettsteder innen skiturisme. 
Selskapet er et av Europas største innen sin nisje, distribusjon av informasjon fra turistdestinasjoner til brukere og media. Selskapet leverer snørapporter fra 1090 skidestinasjoner i Europa. Det driver ni landsspesifikke nettsted på flere forskjellige språk. Skiinfo har hovedkontor i Norge, og kontorer i Frankrike, Italia, Tyskland, USA og Slovakia.


== Referanser ==


== Eksterne lenker ==
http://www.skiinfo.no
Steven Smith

Steven Lee Smith (født 30. desember 1958 i Phoenix, Arizona) er en tidligere amerikansk astronaut i arbeide for NASA. Han har vært med på fire romferge-ferd der han logget over 40 dager i verdensrommet totalt. Han har vært med på to serviceferder til Hubble Space Telescope, der han totalt gjennomførte 5 romvandringer, og han har besøkt ISS der han gjennomførte 2 romvandringer. Han arbeider nå på Automated Transfer Vehicle-programmet som en støtte-astronaut.


== Romferder ==


=== EVA ===
 STS-82 – 3 romvandringer
14. februar 1997: 6 t 42 m – Reparasjon av Hubble Space Telescope
16. februar 1997: 7 t 11 m – Reparasjon av Hubble Space Telescope
18. februar 1997: 5 t 17 m – Reparasjon av Hubble Space Telescope
 STS-103 – 2 romvandringer
22. – 23. desember 1999: 8 t 55 m – Reparasjon og service på Hubble Space Telescope
24. – 25. desember 1999: 8 t 08 m – Reparasjon og service på Hubble Space Telescope
 STS-110 – 2 romvandringer
11. april 2002: 7 t 48 m – Montere S0_truss på ISS
14. april 2002: 6 t 27 m – Montere S0_truss på ISS


== Bilder ==

		
		
		
		


== Referanser ==


== Eksterne lenker ==
(en) Steven Smith – kategori av bilder, video eller lyd på Commons 
Steven Smith's biography at NASA
Spacefacts Biography
Scott J. Kelly

Scott Joseph Kelly (født 21. februar 1964 i New Jersey) er en pensjonert amerikansk astronaut som arbeidet for NASA. Han har blant annet vært med på to romferge-ferder der han har logget over 20 dager i verdensrommet. Han har vært med på en serviceferd til Hubble Space Telescope, og er kjent for å ha tilbrakt omtrent 340 dager sammenhengende på ISS.Hans tvilling-bror, Mark E. Kelly, var også en astronaut for NASA.


== Romferder ==


== Hedersbevisninger ==
Blant andre:

Defense Superior Service Medal
Navy Commendation Medal
Navy Achievement Medal
Navy Unit Commendations, twice
National Defense Service Medal
Southwest Asia Service Medal
Kuwait Liberation Medal
Sea Service Deployment Ribbon


== Bilder ==

		


== Referanser ==


== Eksterne lenker ==
(en) Scott J. Kelly – kategori av bilder, video eller lyd på Commons 
https://www.nasa.gov/1ym/about
https://www.nasa.gov/pdf/488923main_exp25_26_press_kit.pdf
NASA Biography
Spacefacts biography of Scott J. Kelly
Curtis L. Brown

Curtis Lee «Curt» Brown jr. (født 11. mars 1956 i Elizabethtown, Nord-Carolina) er en tidligere amerikansk astronaut. Han var med på seks turer med romfergen, og logget over 57 dager i verdensrommet totalt. 


== Romferder ==


== Hedersbevisninger (utvalg) ==
Defense Superior Service Medal
The Defense Meritorious Service Medal (2 ganger)
The Meritorious Service Medal
The Air Force Commendation Medal
The Air Force Achievement Medal
NASA Space Flight Medal (6 ganger)


== Bilder ==

		
		
		
		
		


== Referanser ==


== Eksterne lenker ==
Spacefacts biography of Curtis Brown
Adad-Nirari III

Adad-Nirari III (også stavet Adad-narari) var konge av Assyria fra 811 til 783 f.Kr. Han var sønn og etterfølger av kong Shamshi-Adad V.


== Familie ==
Adad-Nirari var åpenbart svært ung da faren døde og han selv ble konge. De første fem årene var hans mor Sammuramat  som fungerte som regent, noe som kan ha gitt opphav til legenden om dronning Semiramis. Selv om dagens historikere ikke er samstemte i morens faktiske rolle, er det åpenbart at hun var overraskende innflytelsesrik for sin tid og det assyriske samfunnet.Adad-Nirari III ble far til kongene Ashur-Nirari V, Salmanassar IV, og Assur-Dan III.
Tiglat-Pileser III beskrev seg selv som en sønn av Adad-Nirari i sine inskripsjoner, men det er usikkert om det er korrekt.


== Liv og virke ==
Adad-Niraris ungdom og de strider som hans hadde stått overfor tidlig i sitt styre med borgerkrig mot sin bror for kongetittelen, innebar en betydelig svekkelse av det assyriske overherredømmet av Mesopotamia, og førte til de personlige ambisjonene til hærledere, guvernører og lokale ledere.
I henhold til Adad-Niraris inskripsjoner, førte han flere militære tokt med den hensikt å gjenvinne den styrke, makt og respekt som Assyria hadde under hans bestefar Salmanassar III.
I henhold til den eponymiske kanon drev han kriger i alle retninger fram til det siste av hans 28 år som hersker, og han bygget tempelet Nabu i Ninive. Blant hans handlinger var en beleiring av Damaskus under tiden til Ben-Hadad III i 796 f.Kr., noe som førte til nedgang for det aramenske (syriske) kongedømmet Aram-Damaskus og gjorde det mulig for kongedømmet Israel å komme seg under Joasj (som betalte tributt til den assyriske kongen på denne tiden) og Jeroboam.
Adad-Nirari er også foreslått å være den «konge av Nineve» som, da han mottok bibelske Jonas profeti om en kommende undergang, kledde seg selv i sekkestrie og beordret faste for hele byen i forsøk på å forhindre ulykken (noe som også lyktes).


== Referanser ==


== Litteratur ==
Edzard, Dietz-Otto (2004): Geschichte Mesopotamiens. C. H. Beck Verlag, München, ISBN 3-406-51664-5.
Freydank, Helmut et al. (1997): Lexikon Alter Orient. Ägypten * Indien * China * Vorderasien. VMA-Verlag, Wiesbaden, ISBN 3-928127-40-3.
Genge, H. (1965): Stelen neuassyrischen Könige, Teil I, Die Keilinschriften. Freiburg im Breisgau, s. 14, 117-118 (dissertas).
STS-93

STS-93 er benevnelsen på en romferd med den amerikanske romfergen Columbia.


== Mannskap ==
 Eileen M. Collins, Commander
 Jeffrey S. Ashby, Pilot
 Steven A. Hawley, Mission Specialist
 Catherine G. Coleman, Mission Specialist
 Michel Tognini, Mission Specialist


== Eksterne lenker ==
NASA PAO page about STS-93
STS-93 Archives Arkivert 20110825045316 hos WebCite
Kommamøll

Kommamøll (Glyphipterigidae) er en familie av små sommerfugler, der de fleste artene er knyttet til gress eller halvgress. De fleste artene (som tilhører den artsrike slekten Glyphipterix) er små og brunlige med sølvhvite, kommaformede merker på vingene.


== Utseende ==
Små (vingespenn 6 – 28 mm), forholdsvis slankbygde sommerfugler. Artene i Orthoteliinae er gjerne ensfarget brunlige, mens Glyphipteriginae gjerne er brunlige med sølvhvite, kommaformede merker på vingene. Hodet er forholdsvis lite med nedliggende skjell og forholdsvis korte, krumme palper. Antennene er trådformede, halvparten til to tredjedeler så lange som forvingene. Forvingene er avrundet trekantede, langs ytterkanten med middels lange hårfrynser. Bakvingene er avlange, rundede med hårfrynser som er omtrent så lange som vingene er brede. Beina er slanke.


== Levevis ==
De fleste artene lever på enfrøbladete planter som hører til gressfamilien (Poaceae), sivfamilien (Juncaceae) eller halvgressfamilien (Cyperaceae). De nordiske artene lever på siv (Juncus), frytle (Luzula), starr (Carex), myrull (Eriophorum), storak (Cladium mariscus), hundegras (Dactylis glomerata) eller svingel (Festuca)-arter. Noen få arter lever på bergknappfamilien (Crassulaceae) eller andre tofrøbladete planter. Larvene utvikler seg inne i stengler og/eller aks, sjeldnere i blader. De voksne møllene flyr om dagen, og kan ofte sees på vertsplantene, der de gjerne sitter og gnir vingene mot hverandre.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Yponomeutoidea
Familien kommamøll, Glyphipterigidae Stainton, 1854
Underfamilien Orthoteliinae
Orthotelia sparganella (Thunberg, 1788) – i stengelen på ulike sumpplanter
Underfamilien Glyphipteriginae
Slekten Glyphipterix Hübner, 1825
Glyphipterix thrasonella (Scopoli, 1763)
Glyphipterix bergstraesserella (Fabricius, 1781)
Glyphipterix simpliciella (Stephens, 1834)
Glyphipterix equitella (Scopoli, 1763)
Glyphipterix haworthana (Stephens, 1834)
Glyphipterix forsterella (Fabricius, 1781)
Glyphipterix schoenicolella Boyd, 1858


== Kilder ==
Svenska Fjärilar
Aarvik, L., Berggren, K. og Hansen, L.O. 2000. «Catalogus Lepidopterorum Norvegiae.» Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Norges sommerfugler
Australian Moths Online, med bildegalleri over australske arter: [1]


== Eksterne lenker ==
(en) Kommamøll i Encyclopedia of Life 
(en) Kommamøll i Global Biodiversity Information Facility 
(no) Kommamøll hos Artsdatabanken 
(sv) Kommamøll hos Dyntaxa 
(en) Kommamøll hos Fauna Europaea 
(en) Kommamøll hos ITIS 
(en) Kommamøll hos NCBI 
(en) Kategori:Glyphipterigidae – bilder, video eller lyd på Wikimedia Commons 
Glyphipterigidae – detaljert informasjon på Wikispecies
Fallrep

Fallrep er en type gangvei som henger på langs med siden på en skute, og åpning i skansekledning eller rekke.Den ligger vanligvis oppå dekk, blir lagt ned og svingt ut og ned slik at mannskap og besøkende kan gå fra kaien og opp på skipet. Gjennom en fallrepsport går man via en fallrepsrepos ned fallrepstrappen.
Den må ikke forveksles med en landgang, en landgang kan flyttes og henger/sitter ikke fast i skipet.
I overført betydning, i utsagnet «på fallrepet», menes «helt på slutten».


== Referanser ==


== Litteratur ==
Borg, Björn; Åkerblom, Gunnel (2007): Lärobok i sjömanskap, Mediablocket AB, ISBN 91-975753-8-0, s.210f og 547.
Grayanotoksin

Grayanotoksin er en gift som finnes i rhododendronplanten og andre planter i lyngfamilien.
Den finnes blant annet i honning lagd av nektaren til disse plantene, og forårsaker en veldig sjelden giftreaksjon som kalles grayanotoksinforgiftning, honningforgiftning, eller rhododendronforgiftning. Giften er også kjent som andromedotoksin, acetylandromedol eller rhodotoksin.


== Symptomer ved forgiftning ==
Store fysiske symptomer dukker opp avhengig av mengden gift som er blitt inntatt, og symptomene kan dukke opp fra tre minutter til tre timer etter man har inntatt den. Symptomene begynner med overdreven spyttproduksjon, svette, oppkast, svimmelhet, svakhet, og prikninger i huden spesielt i lemmer og rundt munnen. Man opplever også lavt blodtrykk og langsom puls, sinusbradykardi. Litt forunderlig kan det også oppstå rask puls, (ventrikulær tachykardi).
Man trenger vanligvis ikke medisinsk hjelp, men medisiner er ofte nødvendig for å behandle symptomene.
Honning fra Japan, Brasil, Statene, Nepal og Britisk Columbia er mest sannsynlig forgiftet med grayanotoxin, men veldig sjelden i giftige mengder.
King (album av T.I.)

King er et musikkalbum av den amerikanske rapperen T.I.. Albumet var hans desiderte gjennombruddsalbum, og ble sluppet ut 28. mars 2006 i USA. Albumet ble solgt i hele 522 000 eksemplarer etter bare en uke, og var dermed det mestselgende albumet i USA. Albumet solgte til platina (en million solgte album) etter bare en måned. Per 2007 er det solgt over 1,8 millioner eksemplarer av albumet. 
King ble nominert til «Beste rap-album» under Grammy Awards i 2007, men Ludacris vant prisen med sitt Release Therapy.


== Eksterne lenker ==
(en) King på Discogs 
(en) King på MusicBrainz
Måns Gahrton

Måns Gahrton (født 1961) er en svensk forfatter. 
Gahrton ble født i Lund. Han skrev sin første bok da han var seks år. Mest kjent er han for ungdomsbøkene om Eva & Adam. De fleste bøkene han skriver, samarbeider han med Johan Unenge. De mest kjente barnebøkene er Eva & Adam, Målløse United og Rosa og livet.


== Priser og utmerkelser (utvalg) ==


== Referanser ==
Joseph E. Estrada

Joseph Ejercito Estrada, populært kjent som Erap, født Jose Marcelo Ejercito (født 19. april 1937 i Manila på Filippinene) var Filippinenes president fra 1998 til 2001. Før sin politiske karriere var han en av landets mest populære filmskuespillere. Han var visepresident fra 1992.
Estrada ble avsatt fra sitt presidentembete etter korrupsjonsanklager.
Den 12. september 2007 ble han dømt til livsvarig fengsel for «utplyndring». Noen måneder senere ble han imidlertid benådet av president Gloria M. Macapagal-Arroyo uten ennå å ha sittet i fengsel. Han kunngjorde før jul 2007 at han overveide å stille som kandidat ved presidentvalget i 2010, men bekjentgjorde i januar 2008 at dette ikke ville være aktuelt.


== Referanser ==


== Eksterne lenker ==
(en) Joseph E. Estrada på Internet Movie Database 
(fr) Joseph E. Estrada på Allociné 
(en) Joseph E. Estrada på AllMovie 
(en) Joseph E. Estrada hos The Movie Database
Fourth

Fourth, som utkom i 1971, er det fjerde ordinære albumet av den engelske gruppa Soft Machine, hvis musikk på dette tidspunkt hadde utvikla seg fra den opprinnelige psykedeliske og progressive rockestil til en mer jazzet stil. Fourth var også gruppens første instrumentale album. Trommeslager og sanger Robert Wyatt forlot gruppa etter Fourth. I 1999 ble albumene Fourth og Fifth samlet gjenutgitt på én CD.


== Sporliste ==
Side en

«Teeth» (Mike Ratledge) – 9:15
«Kings and Queens» (Hugh Hopper) – 5:02
«Fletcher's Blemish» (Elton Dean) – 4:35Side to

«Virtually Part 1» (Hopper) – 5:16
«Virtually Part 2» (Hopper) – 7:09
«Virtually Part 3» (Hopper) – 4:33
«Virtually Part 4» (Hopper) – 3:23


== Kilder ==

(en) Fourth på Discogs


== Eksterne lenker ==
(en) Fourth på Discogs 
(en) Fourth på MusicBrainz
Radiosender Gleiwitz

Radiosender Gleiwitz var en tysk radiosender i byen Gleiwitz (Gliwice), i Schlesien (nå i Polen). Senderen lå nær grensen til Polen og ble verdensberømt på grunn av det fingerte angrepet SS sammen med andre utførte langs grensen den 31. august som påskudd for Hitler-Tysklands angrep på Polen den 1. september 1939. Aksjonene den kvelden var organisert og planlagt av sjefen for Reichssicherheitshauptamt, Reinhard Heydrich.
Den 118 meter høye sendemasten ved Gleiwitz-senderen står fremdeles og anses nå for å være verdens høyeste tretårn og den eneste gjenværende tresendemast.


== Overfallet på Gleiwitz-senderen 1939 ==
Om kvelden den 31. august 1939 trengte SS Sturmbannführer Alfred Naujocks og fem-seks andre tyske SS-folk seg inn i Gleiwitz-senderen. Alle var sivilt antrukket og ga seg ut for å være polske frihetskjempere.
Aksjonen var nær gått galt siden Gleiwitz-senderen ikke sendte ut egne programmer, men kun videresendte programmer fra senderen i Breslau. Omsider fant man en mikrofoninngang som kunne benyttes til å utsende meldinger om driftsforstyrrelser slik at det ble mulig å utsende meldingen som var hele formålet med aksjonen.
Programmene som var under sending, ble avbrutt, og et på forhånd skrevet og ca. 4 minutter langt opprop – angivelig på vegne av den polske minoriteten – ble kringkastet isteden.
Et lik som var medbrakt fra en KZ-leir ble etterlatt som et slags bevis på det polske overfallet. Hele aksjonen varte i kun noen få minutter.


=== Påkledning ===
Ofte er det feilaktig beskrevet at de deltakende SS-menn var iført polske uniformer. Det er riktig at SS på forhånd for aksjonen hadde skaffet seg polske militæruniformer og at det samme natt fant sted andre aksjoner langs grensen til Polen. Det kan ikke utelukkes at disse SS-folkene deltok der og i visse tilfeller kan ha brukt de polske uniformene. Deltakerne i Gleiwitz-overfallet var imidlertid sivilkledte og opptrådte som sivile, polske opprørere.


== Referanser ==
«Widder» (1939)

«Widder» var en tysk hjelpekrysser.
«Widder» ble bygget i Kiel som TS «Neumark», men ble senere ombygd  til hjelpekrysser for den tyske marinen.
Hun ble utstyrt med seks 15 cm kanoner, som med så mange andre tyske hjelpekryssere var hentet fra gamle slagskip av «Deutschland»-klassen. I tillegg var hun utstyrt med en 75 mm kanon, to 2×37 mm kanoner, to 2×20 mm maskinkanoner og to doble 533 mm torpedoutskytningsrør. Hun hadde også to sjøfly av typen Heinkel He 114B.
«Widder» senket eller erobret i alt 10 skip under et 180 dager langt tokt. Fra 1941 til slutten på krigen ble hun brukt som støtteskip.
Etter den andre verdenskrig gikk hun som krigsbytte til Storbritannia hvor hun gikk under navnet TS «Ulysses». I 1950 ble hun overført til Tyskland og fikk navnet TS «Fenchenheim». Hun gikk på grunn utenfor Bergen 9. oktober 1955 og ble hugget opp i 1956.


== Skip senket av «Widder» ==
13.06.40 «British Petrol» ……….6,891 registertonn
26.06.40 «Krosfonn» …………..9,323
10.07.40 «Davisian» …………...6,433
13.07.40 «King John» …………5,228
04.08.40 «Beaulieu» …………..6,114
08.08.40 «Oostplein» ………….5,059
10.08.40 «Killoran» …………...1,817
21.08.40 «Anglo-Saxon» ………5,596
02.09.40 «Cymbeline» …………6,317
08.09.40 «Antonios Chandros» .5,866


== Referanser ==
Roger Chesneau, red. (2006). All the World's Fighting Ships 1922-1946. London: Conway Maritime Press. s. 247. ISBN 0-85177-146-7.
Antityske

Antityske (ty. Antideutsche) er fellesnavnet gitt en rekke forskjellige teoretiske og politiske tendenser innenfor den radikale kommunistiske bevegelsen hovedsakelig i Tyskland og Østerrike. De antityske fremstod som en distinkt politisk tendens som en respons på økningen i rasistiske angrep og nasjonalismen som oppstod i Tyskland etter den tyske gjenforeningen. «Antitysk» skal her forstås i ideologisk betydning. Av Bundesamt für Verfassungsschutz tilordnes den det voldelig venstreekstreme og forfatningsfiendtlige spektrum. Den overvåkes av Verfassungsschutz på føderalt- og delstatsnivå, og nevnes i den årlige Verfassungsschutzbericht. 
Termen refererer ikke til noen særskilt venstreradikal tendens men heller til en hel rekke ulike strømninger, fra de såkalte hardcore antityske slik som kretsen rundt det radikale magasinet Bahamas til det såkalt softcore miljøet rundt bladet Phase 2, opprinnelig et diskusjonsmagasin for antifamiljøet etter oppløsningen av Antifaschistische Aktion/Bundesweite Organisation. Noen antityske ideer har også hatt en viss innflytelse i det bredere radikale miljøet; blant annet i månedsmagasinet konkret og ukeavisen Jungle World. 
Den posisjonen som er mest asossiert med de antityske er solidariten med Israel. Dette er imidlertid ikke en posisjon som kun de antityske holder innenfor de radikale miljøene. Gruppen Krisis og Exit, vanligvis forbundet med Robert Kurz, og andre antifa-grupperinger i Tyskland, har også pro-israelske meninger mens de samtidig ikke er antityske. 
Antityske har bl.a. gjort seg bemerket med slagord som «no tears for krauts» under årsdagen for bombingen av Dresden. Sentralt i den antityske ideologien står også en solidaritet med Israel og USA og en sterk kritikk mot de arabiske statene og palestinerne. Grupperingen er dessuten sterkt kritisk til den europeiske venstresiden, også til andre venstreradikale bevegelser som f.eks. antiimperialister. Den antityske grupperingen er sentrert rundt tidsskriftet Bahamas i Berlin og «Initiative Sozialistisches Forum» i Freiburg.


== Referanser ==
Apoteose

Apoteose (gresk: ἀποθέωσις, apotheosis) betyr «opphøyelse til gud». Begrepet brukes om et menneskes opphøyelse til gud, som det for eksempel kunne skje i den greske mytologi eller av romerske keisere. I dag brukes ordet også som forherligelse eller hyllest, men da lettere sarkastisk.


== Referanser ==
PEF-måler

PEF-måler (fra engelsk Peak Expiratory Flow) måler den raskeste utåndning man kan blåse ut med. PEF måles i liter/minutt og er en av verdiene som måles med spirometer under såkalt spirometri. Undersøkelsen anvendes ved diagnose og oppfølging av lungesykdommer såsom astma, KOLS, cystisk fibrose mm.
En PEF-måler er et enkelt rør med en enkel mekanisme som gir en avlesning med en indikator som blir stående tilsvarende en skala der det vises hvor stor lufthastigheten var ut igjennom røret da lufthastigheten var størst mulig. PEF-måleren er en enkel og rask måte til å følge utviklingen av en del sykdommer i luftveiene, spesielt astma.
Flere pasienter har egen PEF-måler hjemme for å følge hvordan forskjellige tiltak og medisiner påvirker sykdommen, og for å se om det vil være riktig å bruke øket medikamentmengde.
På legekontor vil en PEF-måler være en enkel og rask undersøkelse, som gir noe av den informasjonen som skaffes ved den noe mer omfattende spirometrien som gir langt flere verdier.


== Prosedyre for PEF-måling ==
Sørg for at munnstykket er nyvasket, eller at det er satt en ren pappsylinder på PEF-måleren som munnstykke.
Skyv viseren tilbake til 0.
Først trekkes pusten kraftig inn. Når det virker som en ikke får inn mer luft, er det viktig å prøve å trekke inn litt til.
Måleren settes for munnen så leppene tetter godt rundt hele munnstykket.
Blås plutselig og kraftig ut gjennom måleren og prøv å få så stor fart på lufta som mulig.
Avles skalaen der viseren har blitt flyttet til.
Prøv prosedyren 2-3 ganger til, siden de senere verdiene kan bli litt bedre enn den første.